《江提仓生日二首》
宋代·李新

青锁沈烟暝著沙，鞭蕖云帐晓吞霞。
南金人物无双士，宫锦文章自一家。
赏过十分银汉月，采归千岁海桃花。
蜀仙行劝长生酒，燕寝凝香碧雾斜。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。